 Argagixisadu waa reer koofur, hadalkaa waxaa isla gartay maamulka madaxdiisa, waxaanse wali war laga hayn Boqor Suldaan iyo garaad wixii deegaanku lahaa, marka laga reebo wadaad Gaalkacyo ka hadlay, isna hal ku dhag ka dhigtay Jihaad iyo weerar dagaal, kaasi xal ma ahan, miyuusan eegayn waxa ka socda Koofurta la dulamayo dadkeedii, Jihaad xal uma ahan dhibaatadan, ee waa in waxgaradka iyo wax-ku-oolka deegaanku warcad ka soo saaraan, tallaabo lagu qanci karana muujiyaan, maxaa yeelay, aamuskaan wuxuu dhali karaa tuhun aan hadda meesha ku jirin iyo dhaleecayn aan lagu dhoollacaddayn doonin, ee inta goorigoor tahay sidaan wax ha laga badalo, waxgaradkuna ha ka soo dhalaalaan waajibkii dhaqan ee saarnaa. 